Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: Emellett a gépjármû üzemben tartójának kötelezõ felelõsségbiztosításáról szóló 190/2004. (VI. 8.) Korm. rendelet
Paragraph Index: 1644

1. Az Alkotmánybíróság az alkotmányossági kérdés megválaszolását megelõzõen áttekintette a konkrét jogviszony jogrendszerbeli elhelyezkedését, illetve jogi minõsítését. A kötelezõgépjármû felelõsségbiztosítása polgárijogonbelül,a vagyonjogrészekénta kötelmijogbanhelyezkedikel. Ez az egyik kártelepítési mód (kárelosztás), melynek alapja a károkozó és a károsult közötti kárkötelem. A felelõsségbiztosítás egyaránt védi a károkozó és a károsult vagyoni érdekét. A biztosító szolgáltatása tipikus praestare (készenléti, helytállási) kötelezettségnek minõsül. A biztosítási esemény bekövetkezése esetén olyan kár megtérítése alól mentesíti a biztosítottat, melyért jogszabály szerint a biztosított (azaz a károkozó) felelõs. A kötelezõ felelõsségbiztosítás tehát a károkozóra nehezedõ kártérítési terhet (a kár megfizetését) telepíti át a biztosítóra. A biztosító a kárkötelemben nem lép a károkozó helyébe, hanem pusztán a kár megtérítését (az anyagi terhet) vállalja át az üzemben tartóktól. Ennek a tehernek az átvállalása sem teljes, hiszen a biztosítót a törvényben meghatározott esetekben a károkozóval szemben is viszontkereseti jog illeti meg, továbbá az üzemben tartó az okozott és a biztosító teljesítési kötelezettségét kiváltó káresemények számához igazodó díjtöbblet (malus) fizetésére köteles. A biztosítási szerzõdés lényege tehát a kártelepítés módja: a kár szétterítése, elosztása a biztosítottak között. A biztosító helytállása egyfelõl kiküszöböli a károsultaknak a károkozók anyagi helyzetétõl való függését, másfelõl meggyorsítja a károsultnak a kártérítési összeghez való hozzájutását, és végül a károkozót is megóvja attól, hogy – magas, egyösszegû, vagy járadék jellegû kártérítés kifizetése esetén – anyagilag ellehetetlenüljön. A kötelezõfelelõsségbiztosítás– kártelepítõfeladatántúl – tehát veszély-éskockázatközösségis.Funkciójaelsõsorban a károsultak személyi és vagyoni jogainak a védelme, kárigényeik biztonságos kielégítése, másodsorban pedig a károkozók vagyoni érdekeinek a védelme, a kockázatok és terhek elviselhetõ mértékre (a biztosítási díjra) redukálásával. Gépjármûvek esetén a veszélyes üzem mûködésében rejlõ fokozott kockázatok miatt döntött úgy a jogalkotó, hogy a szerzõdés megkötését kötelezõvé teszi. A kogencia azonban nem változtat azon, hogy továbbra is kárkötelmi igények szerzõdéses rendezésérõl van szó, aminek lényege az azonos kárveszélyek okozói és (egyre gyakrabban) elszenvedõi között egy – az érintettek kölcsönös és kiegyensúlyozott érdekein alapuló – kockázat- és kárközösség létrehozása. A felelõsségbiztosítás tehát egy, a károkozó felelõsségét meg nem szüntetõ, a károkozó és a károsult közötti kárkötelmet lebonyolító, törvényi alapú szerzõdéses megállapodás. A szerzõdéskötési kötelezettség, azaz a kogencia folytán lényeges kötelezõ elemei vannak e szerzõdéstípusnak, azonban annak helye továbbra is a magánjogban található, így az egész rendszernek – az alkotmányossági követelményeknek való megfelelés mellett – a magánjog követelményeit (érdekegyensúly fenntartása, a károkozói felelõsség érvényesítése, a károsulti közrehatás figyelembevétele, stb.) is ki kell elégítenie.

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes